روسیا امریکانین ونزوئلا دؤولت نفت شیرکتی پدوسا-یه تحریم تطبیق اولونماسی باره‌سینده کی قرارینی تنقید ائتدی.
کرملین سؤزچوسو دیمیتری پسکوو پایتاخت مسکو-دا بو باره‌ده آچیقلاما وئره‌رک ونزوئلانین پرزیدنتی نیکولاس مادورونون لیگیمتی‌لیگینی قبول ائتمه‌ین امریکا رهبرلیگی‌نین ونزوئلایا تحریم تطبیق اولونماسی ایله باغلی قرار قبول ائتدیگینی سؤیله‌دی.
واشینگتن-ون تئز-تئز ایقتیصادی محدودیت‌لره ال آتدیغینی وورغولایان پسکوو:"بیز بونون دوغرو اولمادیغینی دوشونوروک. بیز بو آددیم‌لاری عدالت‌سیز رقابتین تظاهرو کیمی دیرلن‌دیریریک. بو تحریم غیری-قانونی اولماقلا یاناشی، ونزوئلانین ایچ ایشلرینه موداخیله جهدی‌دیر" دئدی.
امریکانین ونزوئلایا قارشی قبول ائتدیگی تحریم قراری سببیندن روسیانین آتا بیله جگی آددیم‌لاردان دانیشان پسکوو: "البته کی، اولوسلار آراسی حقوق چرچیوه‌سینده ماراق‌لاریمیزی قورویاجاغیق. لازیمی مکانیزم ‌لردن ایستیفاده ائدجییک" دئیه بیلدیردی.
ونزوئلایا قارشی حربی موداخیله احتیمال‌لارینی "قبول ائدیلمز" اولا‌راق سجیه‌لن‌دیرن دیمیتری پسکوو: "بونا ایشاره ائدن سؤیلینتی‌لر ونزوئلادا موجود وضعیتین یاخشیلاشماسینا سبب اولمور" دئدی.
